AksaraLLM/aksara-bahasa-daerah-v1 huggingface dataset:
Franck Ribéry lahir di Boulogne-sur-Mer, 7 April 1983 nyaéta pamaén maén bal internasional Prancis anu maén keur kleub Jerman, Bayern Munich di Bundesliga, sarta tim nasional maén bal Prancis. Franck Ribéry nyicingan posisi jangjang, sarta katelah salaku pamaén anu boga téréh, énergi, tur boga kaparigelan anu alus. Ribéry digambarkeun minangka pamaén anu enggal, rumit sarta ngagiring bal anu saé pisan". Saabus ngagabung kalawan Bayern, manéhna atos diaku di tingkat dunia.

Karier

Klub 

Karier Ribéry diawal taun1989 jadi pamaen junior di klub kalahiranna, Conti Boulogne. Ribéry ninggalkeun klub sanggeus tujuh taunngagabung kalawan klub profesional, Lille, Ribéry ninggalkeun klub éta sanggeus tilu taunsanggeus kahese beradaptasi di ditu. Dina taun1999, Ribéry ngagabung kalawan US Boulogne, di manten anjeunna ulin salila dua warsih. Sanggeus méakkeun dua taundeui di divisi amatir kalawan dua klub anu benten (Ales sarta Brest), dina taun2004, Ribéry pindah ka klub Ligue 1, FC Metz. Sanggeus genep sasih kalawan klub eta, Ribéry pindah ka Turki dina Januari 2005 ngagabung kalawan Galatasaray di manten manéhna meunang Piala Turki sareng tim elit kasebat.

Sanggeus genep sasih di Galatasaray, manéhna ninggalkeun klub kasebat kalawan kontroversial kanggo balik ka Prancis kanggo ngagabung kalawan Marseille. Ribéry méakkeun dua usum di ditu, ngabantuan Marseille meunangkeun dua final Coupe de France. Dina taun2007, Ribéry ngagabung kalawan klub Jerman Bayern Munich kalawan rekor transfer 25 juta euro. Kalawan Bayern, manéhna atos meunang dua Bundesliga sarta dua DFB-Pokal. Dina taun2010, Ribéry berperan ageung ngabantuan tim Bayern Munich final UEFA Champions League.

Tim Nasional 

Ribéry nyaéta pemain internasional Perancis. Sateuacan ngawakilan tim senior, manéhna ulin di level U-21 Prancis. Dina tingkat senior, Ribéry atos ngawakilan nagarana di dua Piala Dunia jeung dua Piala Eropa. manéhna midamel debut internasional dina sasih Mei 2006 ngalawan Meksiko. Dina Piala Dunia 2006, Ribéry nyetak gawang internasional kahijina ngalawan Spanyol sarta ulin di laga final ngalawan Italia. Sacara sorangan, Ribéry nyaéta pinunjul dua kali Pamaen Prancis taunIeu sarta ogé meunang Pamaen anu pang hadéna di Jerman taunIeu.
Ieu klasifikasi diringkes dumasar Klasifikasi Desimal Dewey. Upama perlu, mangga diédit deui. Mangga tambahkeun ngaran Anjeun dina salah sahiji widang nu jadi interes Anjeun. Lamun widang nu jadi minat Anjeun can aya, Anjeun dihaturanan keur nambahkeun éta widang élmu pangaweruh kana daptar ieu di handap. Artikel-artikel nu sakirana perlu di-review bakal diinformasikeun deui ka Anjeun luyu jeung widangna séwang-séwangan.

Umum

Filsafat

Métafisika

Transportasi

Agama

Agnostisisme

Atéisme

Buddha

Hindu

Islam

Kristen Katolik & Protéstan

Kapercayaan tradisional Tionghoa

Saksi-Saksi Yehuwa

Sufisme

Sunda Wiwitan

Lain-lain

Élmu-élmu Sosial

Étnografi

Élmu Sosial

Élmu Politik

Élmu Hubungan Internasional

Ékonomi

Akuntansi

Hukum

Administrasi Nagara

Atikan

Basa

Psikologi

Élmu-élmu Alam jeung Matématika

Matématika

Statistika

Astronomi jeung Astrofisika

Fisika

Kimia

Géologi

Paléontologi

Géologi Lingkungan

Géologi Téhnik (Géologi Rékayasa)

Hidrogéologi

Mamala Géologi

Vulkanologi

Sumber Daya Géologi

Géologi Kelautan

Biologi Umum

Botani

Zoologi

Klimatologi, Météorologi jeung Géofisika

Biokimia

Élmu Terapan / Téhnologi

Kedokteran jeung Pengobatan

Téhnik jeung Rékayasa

Tatanén jeung Lingkungan

Géografi jeung Pemetaan

Manajemen

Manufaktur 
MOLD DESIGN
MOLD SHOP
MOLD MAINTENANCE

Mesin

Téhnologi informasi

Kaulinan komputer

Pemrograman komputer

Éléktronika

Internét

Latéx

Seni

Arsitéktur

Musik

Seni Patung

Seni Gambar jeung Dékorasi

Seni Lukis

Seni Grafis jeung Citak

Fotografi

Rékréasi jeung Seni Pintonan

Carita Lisan jeung Tulisan

Komik jeung Manga

Carita Silat

Film & Televisi

Anime

Disney

James Bond

Nickelodeon

Wayang

Sastra

Sajarah

Sajarah Militer Dunia

Sajarah Indonésia

Sajarah Asia Timur (Tiongkok-Jepang-Korea)

Mesir kuno

Olahraga

Pencak Silat

Baskét

Badminton

Formula Hiji

Maén Bal

Militér

Biografi

Pramuka 

Wikipédia:Daptar pamaké numutkeun minat jeung widang élmu
Kamasan nyaéta tukang nyieun pakakas jeung perhiasan tina emas sarta logam mulia liana. Dumasar kana sajarahna, kamasan ogé nyieun barang tina pérak, piring, gelas, pakakas hiasan, katut barang nu dipaké keur kariaan atawa ageman, tapi naékna harga logam mulia nyababkeun turunna jumlah barang nu dijieun.

Kamasan kudu parigel dina ngawangun logam ku cara ngikir, matri, ngaragaji, neupa, nyitak, jeung ngagosok logam. Sacara tradisional, ieu kaparigelan bisa beunang ku cara magang, tapi kiwari mah sakola seni perhiasan ogé ngajarkeun kamasan jeung katerampilan lianna. Loba universitas katut akademi nu nawarkeun cara ngamasan jeung nyieun seni logam minangka bagéan tina kurikulum senina.

Kamasan nu kacatet ku sajarah
 Jocelyn Burton
 Paul de Lamerie
 Paul Storr
 Lorenzo Ghiberti
 Benvenuto Cellini
 Johannes Gutenberg
 House of Fabergé
 Jean-Valentin Morel
 Adrien Vachette

Kamasan kontémporér
 Lois Etherington Betteridge
 Andrea Cagnetti - Akelo
 William Claude Harper
 Mary Lee Hu
 Linda MacNeil
 Mazlo
 John Paul Miller (1918-2013)
 Gary Lee Noffke

Tempo ogé
 Masarakat Kamasan Amérika Kalér

Rujukan

Tumbu kaluar
 
 A goldsmith with a congenital anomaly

Pakasaban
Kamasan
Kategori :pagawéan 

ast:Orfebrería
be:Злотніцтва
bg:Златарство
ca:Orfebreria
es:Orfebrería
fr:Orfévrerie
gl:Ourivaría
it:Oreficeria
pl:Złotnictwo
pt:Ourivesaria
Duit nyaéta hiji banda anu boga satuan itung anu biasana bisa dipaké pikeun alat mayar anu sah dinu sagala transaksi anu dilakukeun di salah sahiji wilayah nu tangtu. Duit diciptakeun pikeun ngalancarkeun kagiatan tukeur-tukeuran barang jeung perdagangan. Para ahli ékonomi biasana méré pangartian anu rupa-rupa ngeunaan duit. Sanajan kitu, tapi angger nu pokona mah sarua nyaéta banda anu biasa dipaké pikeun alat pamayaran anu sah tangtuna.

Di handap ieu aya sababaraha pangartian duit ti sababaraha ahli
 Ceuk Albert Gailort Hart: Dinu bukuna anu judulna Money Debt and Economic Activity, anjeunna ngahartikeun yén duit téh salaku kakayaan anu di piboga pikeun ngalunasan hutang dinu jumlah nu tangtu jeung dinu waktos anu tangtu ogē.. 
  Ceuk A.C. Pigou: Dinu bukuna anu judulna The Veil of Money, anjeunna nétélakeun yén duit téh nyaéta nanaon baé anu umum anu dipaké pikeun alat tukeur. 
 Ceuk R. S. Sayers: Dinu nukuna nu boga judul modérn Banking, anjeunna nétélakeun yén duit téh sagala rupa anu umum anu ditarima pikeun mayar hutang. 
 Ceuk D.H Robertson: Duit nyaéta sagala rupa banda anu umum ditarima pikeun alat babayaran pikeun barang-barang atawa pikeun ngalunasan kawajiban nu séjénna dina dunia usaha.

Pungsi duit 
Pungsi duit di antarana:
Alat tukeur (Medium of exchange)
Kasatuan standar niléi
Alat pikeun ngahimpun kabeungharan (Store of value)

Rujukan

Ékonomi
Si Bedog Panjang nyaéta salah sahiji judul novel karya Ki Umbara anu medal dina taun 1983, ku pamedal Rahmat Cijulang. Kandel buku na nyaéta 120 kaca.

Tingkesan 
Novel Si Bedog Panjang nyaritakeun hiji budak lalaki nu ngaranna Sunarya, tapi alatan sababaraha perkara manéhna ngarobah ngaran jadi Winarya. Ari Winarya téh nyaéta lanceuk téréna. Indung Sunarya kawin jeung Bapa Winarya, duanana pada-pada mawa budak lalaki. Umur Winarya leuwih kolot ti batan Sunarya. Péndék carita, Sunarya dipaksa ku Bapana sangkan ngagantian Winarya pikeun nuluykeun sakola di Sukabumi. Mimitina mah manéhna embungeun, nepi ka basa ditéang ku Yunus jeung Cécé di Setasion, Sunarya tuluy ngébréhkeun sakabéh rusiahna. Hiji mangsa, Cécé pendak jeung hiji lalaki nu mamawa bedog panjang di salah sahiji tempat nu poék deukeut asrama. Éta jalma téh nyarita yén manéhna néangan Winarya. Ti harita, Yunus jeung Cécé tuluy nalungtik ngeunaan pasualan nu keur disanghareupan ku Sunarya nu dititah nyamar ku Bapana jadi Winarya, sarta dititah ngagantian Winarya sakola. Pondok carita,éta lalaki nu misterius téh dingaranan Si Bedog Panjang. Basa ngamimitian mangsa dék libur sakola, Winarya ngarencana dék balik ka Lémbang tujuana mah hayang pendak jeung Nini tegesna. Yunus jeung Cécé kacida bungah pisan basa Winarya ngajak maranéhna  ngilu ka Lémbang. Salian ti pikeun ngadon ulin, Yunus jeung Cécé miboga tujuan séjén nyaéta pikeun maluruh perkara ngeunaan Si Bedog Panjang. 
Di Lémbang, éta babaladan téh tungtung na mah meunangkeun informasi ngeunaan Si Bedog Panjang. Malah mah nepi ka pendak ogé jeung Winarya nyaan, nu harita mah nyamar jadi budak séjén. Maranéhna ogé pendak jeung mamang na Sunarya nu kacida jembar pisan dina perkara pangalaman moro di leuweung. Pondok carita, sanggeus balik deui ka Bandung, Yunus jeung Cécé beuki teuleum kana masalah Winarya jeung Sunarya, ahirna kapendak yén [[Si Bedog Panjang téh nyaéta mamang na Sunarya. Niat na mah hadé, da pikeun nyalametkeun harta warisan Sunarya ti indung na nu kalah di alung boyongkeun ku Bapa téréna Sunarya. Tungtungna, ku hadé-hadé na haté Sunarya, manéhna kalah ngabagi éta warisan jeung Winarya nu mangrupa lanceuk téré nu hirupna kari nyorangan. Sunarya jeung Winarya, dijadikeun anak angkat ku mamangna, sabab mamang na Sunarya gé can bogaeun budak.

Rujukan

Novél Sunda
Edgar Allan Poe () nyaéta salah saurang sastrawan, kritikus, éditor, jeung pamingpin Gerakan Romantik di Amerika Serikat. poé loba nulis ngeunaan carita-carita misteri jeung horor. poé dianggap jadi panaratas pikeun kamekaran carita-carita misteri jeung detektif dina jaman kiwari. Salian ti éta, poé ogé kasohor jadi panulis dina genre anu ayeuna kasohor fiksi ilmiah.The Raven (1845) mangrupa salah sahiji sajak anu paling kasohor dina dunya sastra harita.

Kahirupan
Ti leuleutik poé geus jadi yatim piatu lantaran bapana ninggalkeun imah jeung indungna maot nalika umur poé masih tilu taun. Tuluy poé diasuh ku John jeung Frances Allan, bandar roko anu suksés di Richmond, Virginia. poé kungsi jadi mahasiswa di Universitas Virginia, tapi henteu bérés lantaran masalah ékonomi.

Poe ninggalkeun kulawargana pikeun daptar jadi anggota militér Amérika. Lantaran poé gagal dina krir militérna, manéhna milih fokus dina widang nulis karya sastra. poé ninggalkeun kulawrgana pikeun daptar jadi anggota militér Amérika. Lantaran poé gagal dina krir militérna, manéhna milih fokus dina widang nulis karya sastra. Dina taun 1827, poé medalkeun kumpulan sajakna kalawan judul ‘’Tamerlane and Other’’. Sabada medalkeun karya dina wangun sajak, poé ngamimitian nulis dina wangun prosa. poé ogé digawé di sababaraha jurnal sastra salaku kritikus jeung éditor. Gaya nulis poé anu has dipikawanoh ku masarakat ngaliwatan éta jurnal sastra. Sanajan kasohor dina widang karya sastra, poé henteu hirup sacara kalaleuwihi. Sabalikna,  kaayaan ékonomi poé dina kaayaan anu goréng lantaran ngan ngandelkeun tina hasil nulis wungkul. Ieu hal nyababkeun poé sering pundah-pindah imah.

Rujukan

Sastrawan Amérika Sarikat
Pikeun nagara anu dipikawanoh jeung sebutan China atawa RRC, tempo Républik Rahayat Tiongkok.

Tiongkok nyaéta kecap anu dipaké sarta geus diadaptasikan ka dina éjahan basa Indonésia pikeun nunjuk ras atawa suku, nagara sarta sagala hiji hal anu patali jeung Républik Rahayat Tiongkok (RRT). Tiongkok asalna ti dialek Hokkien anu ngarujuk ka Zhongguo dina basa Mandarin. Zhongguo sorangan hartina nyaéta nagara tengah.

Di Indonésia pamakéan kecap "Cina" ku nu nyicingan pituin Indonésia pikeun nunjuk ka ras atawa suku atawa pribadi mindeng dianggap minangka hal anu pohara garihalna (kawas kecap "nigger" pikeun jelema kulit hideung di Amérika), lantaran éta, pamakéannana pikeun nunjuk ras atawa suku atawa pribadi mangrupa hal anu bisa dihartikeun daweung pohara rasial. Asal konotasi ieu, nurutkeun hiji tulisan di KOMPAS [1], nyaéta ti jalma-jalma di Tiongkok Daratan anu nganggap kecap Cina éta diasosiasikeun jeung kecap shina (支那), hiji kecap anu sawajarna dipaké ku urang Jepang pikeun ngécé urang Tionghoa saprak Perang Tiongkok-Jepang Kadua.

Minangka alternatif, kecap Tionghoa atawa sakapeung China bisa dipaké pikeun nunjuk ka pribadi, suku atawa ras. Pihak Kadubes RRT di Indonésia sorangan leuwih mikaresep kecap "Tiongkok" (atawa sahanteuna "China") batan "Cina".

Tiongkok
Binong (Lat. Tetrameles nudiflora) nyaéta spésiés tatangkalan ti famili Tetramelaceae. Binong téh tangkal badag anu hirup di sakuliah Asia kidul, ti India, Asia Tenggara, nepi ka Australia kalér. Tumuwuhna nepi ka jangkung 20 m, rangkadakna 10 m. Kaina tulangan, kulitna coklat semu hérang.

Taksonomi
Robert Brown ngagambarkeun Tetrameles nudiflora taun 1844 dina bahan anu dikumpulkeun ti Jawa.

Sebaran jeung habitat
Binong sumebar di India, Sri Langka, Bangladés, Butan, Burma, Cina, Laos, Kamboja, Muangtay, Viétnam, Malaysia, Indonésia, jeung Cape York Peninsula di Queensland (Australia).

Mangpaat
Di Papua, kai binong dipaké keur nyieun kano.

Rujukan

Bacaan salajengna
 World Conservation Monitoring Centre 1998.  Tetrameles nudiflora.   2006 IUCN Red List of Threatened Species.  Diunduh 23 Agustus 2007.

Tutumbu kaluar
  Photo and information

Tatangkalan Australia
Tatangkalan Bangladés
Tatangkalan Butan
Tatangkalan Cina
Tatangkalan India
Tatangkalan Indo-Cina
Tatangkalan Indonésia
Tatangkalan Malaysia
Sri Langka
James Ross "Jim" Meskimen (10 Séptémber 1959) nyaéta aktor Amérika Sarikat.

Aktor Amérika Sarikat
Cangkakak (Halcyon cyanoventris) atawa katelah ogé manuk hurang nyaéta hiji spésiés manuk ti kulawarga Halcyonidae. Ieu manuk téh éndemik Indonésia. Habitat di wewengkon ranca atawa sabudeureun walungan.

Réferénsi

Halcyon (genus)
Manuk Indonésia
Cangkurileung (Pycnonotus aurigaster) nyaéta hiji spésiés manuk bacéo ti kulawarga Pycnonotidae. Buluna semu hawuk, komo lebah jangjangna, huluna hideung. Sumebar di Kamboja, Cina, Hong Kong, Indonésia, Laos, Burma, Muangtay, jeung Viétnam. Habitatna di leuweung tropis jeung subtropis anu lembab. Lamun dikukut ti leuelutik, ieu manuk bakal apét.

Galeri

Réferénsi

Pycnonotus
Manuk Uncal (Macropygia unchall) nyaéta hiji spésiés manuk ti kulawarga Columbidae (sabangsaning japati). Sumebar di Bangladés, Butan, Kamboja, Cina, India, Indonésia, Laos, Malaysia, Myanmar, Népal, Muangtay, jeung Viétnam. Habitat alamina tagia (leuweung boréal) jeung leuweung lembab tropis atawa subtropis.

Réferénsi

Macropygia
Manuk Indonésia
Sesep madu (Aethopyga siparaja) nyaéta hiji spésiés manuk ti kulawarga Nectariniidae anu kahakananana nyeuseup sari kembang (néktar), najan sakapeung mah ngahakan serangga, utamana nalika maraban anakna. Nyeuseup sari kembangna bisa ku cara hiber ngageberkeun jangjangna anu pondok, tapi lolobana mah bari eunteup. Ieu manuk awakna leutik, panjangna ukur 11 cm. Pamatukna pannjang ngeluk pikeun kabiasaan daharna.

Réferénsi

 Birds of India by Grimmett, Inskipp and Inskipp, ISBN 0-691-04910-6

Aethopyga
Manuk Indonésia
Dilan, Dia Adalah Dilanku Tahun 1990 mangrupa salah sahiji novél karya Pidi Baiq nu medal taun 2014 kalawan pamedal Mizan. Saméméhna Pidi baiq ogé kungsi ngaluarkan sababaraha novél di antarana Drunken Monster, Drunken Molen, At-twitter, Al-asbun, Drunken Mama, Drunken Marmut, jeung Hanya Salju dan Pisau Batu. Gaya basa dina ieu novel maké gaya basa taun 70-an ogé basana campur aduk aya sunda jeung gaya ciri khas urang Bandung. Aya dua tokoh utama anu di caritakeun dina ieu novel karangan Pidi baiq, nyaéta si Dilan jeung si Miléa.   

Sawatara kutipan dina ieu novél:
 "Milea, kamu cantik, tapi aku belum mencintaimu. Enggak tahu kalau sore. Tunggu aja" (Dilan 1990)
 "Milea, jangan pernah bilang ke aku ada yang menyakitimu, nanti, besoknya, orang itu akan hilang." (Dilan 1990)
 "Cinta sejati adalah kenyamanan, kepercayaan, dan dukungan. Kalau kamu tidak setuju, aku tidak peduli." (Milea 1990)

Sinopsis 
Dilan téh hiji sosok anu dicaritakeun dina novel ieu nu boga karakter unik. manéhna misterius, wanian, bisa mimpin barudakna, tapi ogé osok ngajieun hal anu biasa-biasa jadi romantis pisan ku carana anu anéh. Contona manéhna ampir unggal poe ngirim si Miléa coklat, tapi carana anu béda. Biasana si éta cokelat téh di titipkeun ka tukang pos, tukang ngenteurkeun Koran, pembantu si Miléa jeung loba deui nu séjéna. Kungsi basa si Miléa gering manéhna lain mawa bungbuahan atau martabak pas ngalongok si Miléa, tapi si Dilan mawa tukang urutna, bi Asih, sangkan mencetan awak si Miléa. Ceuk si Dilan éta kabéh téh nandakeun yen loba nu paduli jeung merhatikeun si Miléa di ieu dunya. Loba kénéh hal-hal anéh tapi jadi romantis nu ku si Dilan di lakukeun jang pujaan hate na. ‘Milea’.  

Hiji deui tokoh utama dinu ieu novel téh nyaéta si Miléa. Miléa hiji awewe anu geulis. Bapana tentara terus ayeuna manéhna cicing di Bandung lantaran bapana di pindah tugaskeun ka Bandung. Di dieu awal caritana di mulai, Miléa sosok gadis periang jeung pinuh semangat, manéhna ge sosok nu bener-bener perhatian ka jelema anu bisa ngaluluhkeun hatena. Saperti contona manéhna mbung ninggali si Dilan tawuran jeung SMA séjén ku sabab sieun si Dilan cilaka.

Rujukan 
Novel
Novél Indonésia
Novél taun 2014
Kajahatan dunia maya atawa dina basa Inggrisna disebut Cybercrime téh nyaéta istilah anu nyoko kanu kagiatan kajahatan ku komputer atawa jaringan komputer anu jadi alat, sasaran jeung tempat kajadian kajahatanana. Anu kaasup kana kajahatan ieu antara lain nyaéta nipu dinu lélang ku cara daring, pamalsuan cék, nipu maké kartu krédit (carding), pornograpi anak jeung sajabana.. 
Wangenan kajahatan komputer numutkeun para ahli nyaéta:
Andi Hamzah dinu bukuna “Aspek-aspek Pidana di Bidang Komputer” (1998) nyebutkeun yén kajahatan komputer téh nyaéta kajahatan di bidang  komputer anu sacara umum bisa dihartikeun minangka panggunaan komputer sacara ilegal..

Awal mulana kajahatan narajang di dunia Jaringan komputer nyaéta taun 1988 nu leuwih dipikawanoh ku istilah “Cyber attack”. Di waktu éta aya salah saurang mahasiswa nu tiasa ngajieun worm atau virus anu nyerang program komputer nepi ka bisa maéhan kira-kira 10% dinu saluruh jumlah komputer di dunia anu dihubungkeun kanu Internet.

Di taun 1994 saurang murid sakola musik anu yuswana karék 16 taun nyaéta Richard Pryce atau nu leuwih dikenal ku ngarana “Datstream Cowboy” ditahan ku sabab manéhna asup sacara ilégal ka jero ratusan sistem komputer rahasia kaasup pusat data di Graffits Air Force, NASA, jeung Korean Autonomic Research Institute atawa badan panalutngikan atom Korea. Dina introgasina ku ‘FBI’, manéhna ngaku diajar Hacking jeung Cracking téh di hiji jelema nu di kenalna dinu Internet nepi ka ahirna ngajadikeun manéhna salaku guru, manéhna boga julukan “Kuji” jeung hebatna nepi ka ayeuna si Kuji éta téh can pernah kanyahoaan di mana ayana.

Bisa dicindekkeun yén Cybercrime téh nyaéta hiji kalakuan anu ngalanggar hukum anu di pigawé ku saurang atau sakelompok jelema ku cara mangpaatkeun media komputer atau jaringan internet. Palakuna biasana jelema anu ngarti pisan kanu komputer jeung jaringannna, ogé ngarti kanu sagala aplikasi-aplikasi anu dipaké pikeun migawé ieu kajahatan. Dampak karugian anu di akibatkeun ku ieu kajahatan téh biasana leuwih gedé daripada kajahatan anu biasa atau kajahatan di dunia nyata sarupa maling, ngabégal jeung sajabana.

Referensi

Kajahatan
Matthew James Munn (1981) nyaéta aktor United States.

Aktor
Toéd (Lanius schach) nyaéta manuk bacéo anggota kulawarga manuk Laniidae. Hirupna di lingkungan garing anu nembrak, sok kaciri eunteup dina rungkun atawa kawat/kabel listrik. Bulu dina huluna hideung mirupa kedok atawa hideung meles (subspésiés tricolor jeung nasutus). Ieu manuk sumebar di saampar Asia, boh darat atawa kapuloanana.

Réferénsi

Tutumbu kaluar

 Photographs and media on the Internet Bird Collection

Lanius
Manuk Indonésia
Peucang (Tragulus javanicus) nyaéta hiji spésiés ungulata kuku jangkep ti kulawarga Tragulidae. Nalika sawawa, gedéna sapantar kelenci, ku kituna kaasup ungulata pangleutikna. Hirupna di leuweung Java, bisa jadi di Bali ogé, najan can kungsi aya anu ngawénéhan.

Taksonomi
Ieu sato boga ngaran ilmiah Tragulus javanicus, tapi disebut ogé Tragulus javanica, Cervus javanicus, jeung sinonim hétérotip Tragulus fuscatus.

Dedegan jeung biologi
Hulu peucang bentukna jurutilu, tonggongna bengkung, awakna buleud jucung ka tukang, beuratna 1–2 kg. Cokorna leutik, henteu tandukan, tapi boga sihung salaku pakarang ngalawan pamangsa atawa lawan lianna. Anu bikang teu boga sihung sarta awakna leuwih leutik. Jangkungna k.l. 30 cm, panjangna 45 cm, kalawan buntut 5 cm.

Réferénsi

Tutumbu kaluar

Tragulidae
Mamalia Indonésia
Kancil, peucang melayu, atawa (Tragulus kanchil) nyaéta hiji spésiés ungulata kuku jangkep ti kulawarga Tragulidae.

Sebaran
Kancil sumebar lega ampir di sakuliah Asia Tenggara (Indocina, Myanmar (Kra Isthmus), Brunei, Kamboja, Yunan kidul, Kalimantan, Sumatra, Laos, Singapura, Tailan, jeung Piétnam.

Pedaran

Ieu sato minangka mamalia kukuan pangleutikna, ukur 45 cm/2 kg. Populasina nyirorot alatan sok dimangsa anjing liar.

Najan mimitina dianggap sato anu liar peuting, horéng sok liar beurang ogé.

Dongéng
Sato peucang atawa kancil kawentar pisan dina dongéng barudak di Indonésia jeung Malaysia, sakapeung eusi caritana sarupa jeung dongéng ti Kulon.

Rujukan

 Mammal Species of the World

Kusuda, S., Adachi, I., Fujioka, K., Nakamura, M., Amano-Hanzawa, N., Goto, N., et al. (2013). Reproductive characteristics of female lesser mouse deers (tragulus javanicus) based on fecal progestagens and breeding records. Animal Reproduction Science, 137(1-2), 69-73. doi:10.1016/j.anireprosci.2012.12.008

Tragulus
Mamalia Brunei
Mamalia Kamboja
Mamalia Cina
Mamalia Indonésia
Mamalia Laos
Mamalia Malaysia
Mamalia Myanmar
Mamalia Singapura
Mamalia Tailan
Mamalia Piétnam
Mamalia Kalimantan
Ténda téh nyaéta mota nu sok dipaké hateup mobil atawa délman; imah gedé saperti nu sok dipaké ku sirkeus. Ténda bisa dibabawa ka mana-mana sarta sok digunakeun ku tantara minangka tempat nampung korban bencana alam atawa nalika maranéhna perang. Salian ti éta ténda ogé sok dipaké imah ku para pendaki gunung. Ténda dijieun tina kaén, plastik, atawa bahan-bahan lainna nu cukup awét.
Ténda miboga dua prinsip lapisan perlindungan nyaéta dingding bagian jero nu dijieun tina bahan nu bisa ngarénghap (breatable) atawa bahan nu non-waterproof jeung dingding luar (flysheet) nu dijieun tina bahan nu tahan ku cai. Tujuanana nyaéta ngungkulan faktor kondénsasi nu dihasilkeun ku awak manusa jeung rupa-rupa kagiatan nu aya di jero ténda.

Rupa-rupa Ténda
 Bivak
Bivak nyaéta ténda nu sipatna sementara (darurat) pungsina pikeun ngajaga urang tina cuaca nu goréng.  Bivak biasana dijieun tina jas hujan atawa ponco.
 Ténda Dome
Ténda ieu mangrupa ténda nu dipikaresep ku jalma réa. Sanajan sacara kapasitas jeung kakuatan henteu sakuat ténda pleton atawa ténda nu biasa digunakeun keur kémah pramuka jeung nu lainna, tapi ténda jenis ieu miboga loba kaonjoyan nu bisa dipertimbangkeun di antarana: 
 Ringkes, lantaran bisa asup kana kéril atawa ransel sapopoé 
 Hampang, beuratna ngan saukur 2 kg nepi ka 4 kg 
 Simpel, lantaran kalengkepanana geus sapakét (paseuk, tali, rangka, ténda, jeung kantong ténda) 
Ténda Flysheet
Ténda flysheet nyaéta ténda pangrojong nu bentukna mirip ténda pramuka tapi leuwih basajan lantaran teu miboga panutup gigir.
 Ténda Pramuka/Ténda kelompok
Ténda jenis ieu mangrupa ténda nu paling mindeng dipaké ku Pramuka atawa militér. Keur nyieun ténda ieu dipikabutuh sababaraha jalma nu kuat pisan.
 Ténda Tangkal
Tenda jenis ieu nyaéta ténda nu digantungkeun dina tangkal.

Rujukan

Pakakas kémping
Gamal Abdul Nasser (éjahan sunda: Jamal Abdul Nasir; basa Arab: جمال عبد الناصر; ) mangrupa salah sahiji inohong penting dina sajarah Wétan Tengah jeung miboga pangawasa anu kacida pentingna dina Krisis Suéz 1956. Nasir bisa disebut minangka pamingpin munggaran ti Urang Arab anu ngalawan kana dominasi bangsa Kulon di Wétan Tengah. Jamal Abdul Nasir téh nyaéta présidén kadua anu loba kababawa dina kawijakan antar-Arab hususna mah nyaéta dina Liga Arab.

Kahirupan
Abdul Nasir dibabarkeun di hiji imah anu wangunnanana téh tina batako kacampur leutak di jalan anu teu diaspal di lembur Bacos, Alexandria, Mesir nu mana tempat bapana ditugaskeun di kantor pos satempat. Ti Alexandria, bapana Abdul Nasir dipindahtugaskeun ka Al-Khaṭaaṭibah, hiji lembur kumuh, nu mana Nasir leutik meunang didikan sakola munggaranna. Lajeng anjeunna indik pikeun dumuk di Kairo jeung uwana anu harita kakara dibébaskeun ti bui Inggris jeung mibanda kamar di gedong anu dicicingan ku salapan kulawarga Yahudi.

Terus-tumerus masalah jeung guruna di sakola, anu sababaraha urang guruna téh nyaéta urang Inggris, Nasser iilueun dina sawatara démonstrasi jalanan ngeunaan anti-Inggris, harita yuswana karak 15 taun. Hiji mangsa anjeunna meunang hiji tengeulan keuna kana tarangna anu balukarna aya tapakan peupeur saumur hirup. Sanggeus sakola manengah anjeunna indit ke hiji paguron luhur hukum salila babaraha bulan anu tuluy asup ka Akademi Militér Karajaan, lulus minangka létnan dua.

Sabot jadi tentara Mesir di Sudan, Nasir panggih jeung tilu sobat perwirana nyaéta Zakariyya Muhyi al-Dīn (Zakaria Mohieddine), terus wakil présidén Uni Émirat Arab; 'Abd Al-Hakim'Āmir ogé Anwar Sadat, anu bakal ngadukung Nasir minangka présidén. Babarengan manéhanana ngarencanakeun orhanisasi rusiah révolusionér Perwira, anu susunanana ngan dipikanyaho ku Nasir wungkul. Tujuanana nyaéta pikeun ngusir Inggris jeung kulawarga karajaan Mesir.

Dina taun 1948 perang Arab ngalawan nagara anyar ngadeg Israel, Nasir nyaéta hiji perwira ti salah sahiji tina tilu batalyon anu dikurilungan salila mangminggu-minggu ku Israél dina kalompok désa Arab anu disebut Kantong Faluja.

Rujukan

Biografi
Salinitas atawa kadar uyah nyaéta tingket kaasinan hiji wangun cai. Kadar uyah mangrupa hiji paktor nu penting dina nangtukeun rupa-rupa aspék kimia hiji wangun cai alami jeung prosés biologis dina éta cai.

Hiji garis nu ngahubungkeun cai nu kadar uyahna sarua disebut isohaline atawa isohale.
Oséanografi
Türkmenbaşy (diéjah ogé Turkmenbashi), saméméhna disebut Krasnovodsk (Basa Rusia: Красноводск) jeung Kyzyl-Su, nyaéta hiji dayeuh di Propinsi Balkan di Turkménistan, deukeut Teluk Krasnovodsk  na Laut Kaspia. Lokasina di latitud 40.0231 Kalér; longitud 52.9697 Wétan, dina luhur of 27 méter (89 suku). Populasina (sakitar 2004) nyaéta 86.800, lolobana Urang Rusia, Urang Arménia jeung Azeri. As the terminus of the Trans-Caspian Railway, it was an important transportation center.
Politéknik pajajaran nyaéta salah sahiji paguron luhur anu aya di komplék Grand surapati core Jalan Phh Mustafa no 155 Bandung. Poljan (Politéknik pajajaran) geus boga pangalaman leuwih ti 20 taun nu matak ngajadikeun Poljan jadi salah sahiji politéknik nu pangkolotna anu aya di Indonésia, program unggulana nepi ka kiwari nyaéta kuliah singket 2 taun pikeun meunangkeun gelar DIII.

Rupa-rupa jurusan
Jurusan atau prodi anu di tawarkeun ku ieu Politéknik gé aya sababaraha macem di antarana nyaéta: Akuntansi perpajakan, perbankan, manajemén perhotelan, sekretari jeung téknik komputer. Fasilitas nu bisa di paké ku unggal jurusan gé kaasup cukup lengkep, jiga kelas anu aya projector jeung AC, lab komputer, lab bank mini, lab akuntansi, lab koperasi, lab sekertari, mini gym jeung lain sajabana.. 
Hiji deui kaunggulan Politéknik pajajaran téh salian ti kuliah singketna nyaéta ayana kerja sama jeung sababaraha paguron luhur di koréa ngeunaan beasiswa jeung patukeuran mahasiswa. Dua paguron luhur Koréa anu boga kerja sama jeung poljan nyaéta Mokwon university jeung Ansan university anu siap narima mahasiswa Politéknik pajajaran nu hayang nuluykeun kuliahna ka S1, nu matak di ieu politéknik aya hiji kagiatan nu ngarana Korean club pikeun mahasiswana anu boga kahayang di ajar bahasa jeung budaya Koréa leuwih jero langsung ti pangajar asli urang Koréa.

Contac person
Twiteer  : @poljanbdg
Facebook : politeknik pajajaran
Youtube  : Poljan TV
Whatsup  : 081802015555

Referensi

Paguron luhur
Dina fisika, orbit nyaéta jalur nu diliwatan ku objék, di sabudeureun objék lianna, dina pangaruh gaya tinangtu. Orbit munggaran dianalisis sacara matématis ku Johannes Kepler nug ngarumuskeun hasil perhitunganana dina hukum Kepler ngeunaan gerak planét. Anjeunna manggihan yén orbit planet dina surya mandala urang wangunna élips tur lain buleudan atawa épisiklus kawas nu saméméhna dipercaya ku balaréa.

Sajarah 

Isaac Newton nunjukkeun yén hukum Képler bisa diturunkan tina téori grapitasi. Umumna mah, oyag banda dina lingkup pangaruh grapitasi mangrupa lilintas anu wangunna keureutan congcot. Newton saterusna nunjukkeun yén sapasang banda bakal silih ngurilingan ku anggang anu babanding tibalik jeung massana sarta kira-kira titik puseur massa (t.p.m.) gabungan tina dua banda tadi. Mun salah sahiji banda murag leuwih badag (massive) batan tinu hiji deuina, mangka t.p.m. na bakal ngadeukeutan t.p.m. banda anu leuwih badag tadi.

Orbit Marcapada 

Oyag marcapada nyanghareup panonpoé ku wangun élips. Marcapada ngorbit ngurilingan panonpoé jeung bulan ngoyag ngorbit ngurilingan marcapada.

Peran sajeroning épolusi téori atom 

Dina sabot struhtur atom munggaran ditalungtik pas awal abad ka-20, atom digambarkeun minangka surya mandala leutik anu dikaitkeun jeung Gaya Coulomb. Modél ieu teu saluyu jeung éléktrodimanika ogé modél ieu ku cara lalaunan dibenerkeun luyu jeung parobahan téori kuantum. Lian ti kitu, aya kénéh baé istilah titilar "orbit" pikeun ngagambarkeun ayana énérgi éléktron dina ngurilingan nukleus atom.

Pranala luar 

  Simulasi orbit planet-planet di dalam Tata Surya

Orbit
Undak 1 │
Undak 2 │
Undak 3 │
Undak 4 │
Undak 5 │
Undak 6 │
Undak 7 │
Undak 8 │
Undak 9 │
Undak 10 
Nyieun sakurang-kurangna 5 artikel taratas kalawan kritéria: 
Judul artikel anu rék dijieun meunang tina ideu sorangan, atawa milih topik tina daptar anu  disadiakeun dina daptar judul.
Artikel kudu boga sakurang-kurangna 5 kalimah, kalawan ditambahan rujukan dina unggal tungtung kalimahna. 
Sumber rujukan anu dipaké sakurang-kurangna dua sumber anu béda anu bisa dipercaya. 
Nambahkeun katégori wiki. 
Ngalaporkeun hasil tulisanana kana Kaca Klaim Undak 1

Hadiah
Voucher pulsa éléktronik Rp.50.000
Hadiah bakal dibikeun sabada pamilon meunang konfirmasi lulus tina undak 1
Pulsa bakal langsung dikirimkeun kana nomer HP pamilon anu geus kadaptar.

Jangka Waktu
Sakumna pamilon bisa migawé undak 1 sabada meunang konfirmasi minangka pamilon nu kadaptar ku panitia. 
Wates waktu keur migawé undak 1 paling telat tanggal 28 Juni 2015.

Wiki Sabanda
Undak 1 │
Undak 2 │
Undak 3 │
Undak 4 │
Undak 5 │
Undak 6 │
Undak 7 │
Undak 8 │
Undak 9 │
Undak 10 
Nyieun 10 artikel anyar kalawan katangtuan hususna:
Judul artikel anu rék dijieun meunang tina ideu sorangan, atawa milih topik tina daptar anu  disadiakeun dina daptar judul.
Ngoméan 5 artikel anu ditulis ku sorangan. Upama geus dioméan, ditanyakeun deui ka anu geus ngoméntaran jeung méré kritik kana éta artikel. Upama nu méré kritikna puas, mangka pamilon dianggap lulus. Anu méré kritik kudu némbongkeun rasa puasna dina kaca sawala. 
Nyieun citakan naon baé (bébas)
Ngalaporkeun hasil gawéna kana Kaca Klaim Undak 3

Jangka Waktu
 Sakumna pamilon bisa migawé undak 3 sabada meunang konfirmasi ti panitia yén manéhna lulus tina undak 2.
Wates waktu keur migawé undak 3 paling telat tanggal 28 Juni 2015.

Wiki Sabanda
Maulana Muhammad, Sultan (1585-1590 M) nyaéta pangawasa ka-3 kasultanan Banten, ngaganti bapana, Sultan Maulana Yusuf. Anjeunna diangkat jadi sultan dina waktu umur 9 taun. Para Kadi masrahkeun hak kawalonna ka Mangkubumi.  Sabada Maulana Yusuf maot, pangéran Jepara ngarasa leuwih boga hak ti batan Maulana Muhammad, anak ti Maulana Yusuf anu dianggap ngora teuing. Ahirna karajaan Jepara ngajorag Banten, tapi pasukan Jepara bisa diéléhkeun, lantaran meunang bantuan ti para ulama.

Maulana Muhammad maot dina umur kawilang ngora kénéh (kira-kira 25 taun). Anjeunna ninggalkeun saurang anak lalaki anu ngaranna Abul Mafakhir Mahmud Abdul Kadir anu umurna kakara 5 bulan ti prameswarina (Ratu wanagiri, putri ti Mangkubumi), jeung satuluyna anu bakal ngaganti tahtana. Sabada maot, Maulana Muhammad dibéré gelar Pangéran Séda ing Palémbang atawa Pangéran Séda ing Rana. Anjeunna dimakamkeun dina palataran Masjid Agung Banten.

Réferénsi

Sultan Banten
Karajaan Islam Nusantara
Karajaan di Jawa Kulon
Bahasa 
Bahasa mangrupi kakhususan nu ngabédakeun manusa sebagai sato nu miboga akal. 
Ku kituna, manusa ku ayana bahasa bisa hirup ngalakonan peran nu dipibogana dina kahirupan sosial, kahirupan ékonomi, jeung kahirupan beragama. Sacara khusus, bahasa mangrupi anugrah ti Gusti nu pohara pentingna dina kahirupan manusia, nu mana ku alatan bahasa manusa bisa wanoh ka dirina, wanoh ka lingkunganna, jeung wanoh ka Pangeranna.

Pengertian para ahli 

 1. Ahli Psikologi
Numutkeun kana pendapat ahli psikologi, bahasa nyaéta sakur-sakur alat nu dipaké nalika nepikeun sagala rupa nu dirakauen manusa ka lianna.
 2. Ahli Sosial
Edgar Steele miboga pendapat yén bahasa mangrupi aturan tina sistem kekecapan nu miboga harti, dipaké ku anggahota masarakat tinangtu pikeun interaksi tur sosialisasi.
 3. Ahli Logika
Sawaréh ahli logika nyebutkeun yén bahasa téh miboga tilu pungsi dina kahirupan manusa :
a. Sabagé wasilah pikeun komunikasi, nyaéta pikeun ngomunikasikeun kaperluan, emosi, pemikiran, jeung sajabana.
b. Sabagé alat nu ngabantu inteléktual.
c. Alat pikeun ngarékam jeung rujukan. Bahasa nu dimaksud nyaéta bahasa tulis nalika dituliskeun ku manusa ngeunaan hiji kaayaan atawa pasualan atawa buah pamikiran jeung pendapat, tulisan bisa dijadikeun alat rujukan dina waktu-waktu tinangtu.
 4. Ahli Filsafat
Bahasa nyaéta panglarapan sistem bunyi/sora anu terstruktur pikeun nétélakeun pamikiran jeung logika hiji jalma kanu lianna.

Téori medalna bahasa manusa 
 Téori Revelasi
Numutkuen kana téori ieu, bahasa manusa mimiti medalna dina kahirupan manusa mangrupi wahyu ti Gusti Alloh langsung ka manusa. Téori ieu mibanda dalil tina QS. Al-Baqarah:31, "وعلم آدم الأسماء كلها" Jeung Alloh parantos ngajarkeun Adam sakumna ngaran-ngaran. 
 Téori Mimésis
Numutkeun kana téori ieu, manusa mimitina nyieun istilah-istilah pikeun hiji banda atawa lingkungan, atawa kajadian numutkeun kana rupa jeung sorana. Misalna, sasatoan nu aya di lingkungan hirupna dingaranan dumasar kana sorana. Dingaranan 'embé' ku sabab sok ngaluarkeun sora 'embééé...', jeung sajabana.
 Téori Perumusan Bahasa
Téori ieu ngasumsikeun yén bahasa di hiji paguyuban manusa mangrupi hasil badami masarakatna dina ngarumuskeun istilah-istilah.
 Téori Insting Bahasa
Téori ini ngasumsikeun yén bahasa téh aya dina kahirupan manusa numutkeun kana insting jeung rasa manusa kana lingkugan sabudeureunnana. antukna ku ngandelkeun kana perasaan jeung instingna eta, manusa bisa méré ngaran kana sakur-sakur paralatan jeung istilah-istilah komunikasi di lingkunganna.

Référénsi 

Sikkien, Abd Hamid. 2014. Al-Madkhol Fi 'Ilmi Al-Lughoh. Kairo : Al-Azhar University Press.
https://id.wikipedia.org/wiki/Bahasa
Risnawati nyaéta salah sahiji sastrawati Sunda. Lahir di Jampangkulon, pakidulan Sukabumi, 10 Mei 1971. Ti leuleutik resep maca lantaran disadiakeun buku-buku bacaan (basa Sunda) ku kolotna. Karesepna beuki kaanteur basa asup ka SPG Pasundan di Sukabumi. Tamat ti SPG (1989) nuluykeun kuliah ka Jurusan Pendidikan Basa jeung Sastra Sunda IKIP (ayeuna UPI) Bandung, lulus 1993. Lulus ti IKIP, Risna gawé jadi wartawan di Manglé. Taun 1998 diangkat jadi guru jeung ditugaskeun di SMP 4 Subang bari masih kénéh jadi wartawan Manglé. Ngadegkeun Yayasan Déwi Pramanik di Subang nu taun 2003 medalkeun buku pangajaran Basa Sunda pikeun SMP Lalayang Sunda. Éta buku dipaké di wewengkon Kabupatén Subang.

Mimiti nulis dina wangun sajak (sajak munggaran dimuat di Galura taun 1990). Taun 1994 kungsi jadi juara katilu pasanggiri ngarang sajak nu diayakeun ku Paguyuban Pasundan. Sajak-sajakna dimuat dina antologi sajak Néangan Bulan, Sajak Sunda, jeung Lir Cahya Nyorot Eunteung. Risna remen ogé nulis éséi. Dua kali éséina kungsi dilélér Hadiah Sastra LBSS (1996, 1999). Dina wangun lianna, opat carponna kungsi jadi Carpon Pinilih Manglé. Taun 2007 carponna "Caah" kapilih jadi salah sahiji tina 15 carpon panghadéna ku Disbudpar Jawa Barat nu tuluy dibukukeun dina antologi Kembang Kadengda. 
Waktu kuliah resep kana kagiatan nu aya patalina jeung kaparigelan nyarita. Kungsi dua kali jadi pinunjul kahiji Biantara Basa Sunda sa-Jabar-DKI nu diayakeun ku Jurusan  Basa jeung Sastra Sunda IKIP Bandung. Ti harita remen nga-MC dina acara-acara kasundaan. Taun 2007 kungsi miluan Pasanggiri Ngadongéng Basa Sunda tingkat provinsi dina Raraga Miéling Poé Basa Indung Sadunya nu diayakeun ku Disbudpar Jawa Barat, kabiruyungan jadi pinunjul kadua. Sataun sabadana jadi pinunjul katilu dina Pasanggiri Ngeusian Tarucing Cakra Maké Komputer di Unpad Bandung. 
Karya-karyana mindeng dimuat dina Manglé, Sunda Midang, Cupumanik, Galura, jeung Tribun Jabar. Carpon-carponna dibukukeun dina Haté Awéwé (2011) kalawan pamedal Kiblat.

Referensi

Pangarang Sunda
Karanganyar nyaéta salah sahiji kacamatan di Kabupatén Kebumén, Propinsi Jawa Tengah , Indonésia.
Sistem nyéta kumpulan dinu sub sistem atawa bagéan atawa komponén nanaon waé anu mangrupa fisik atawa non fisik anu saling boga hubungan hiji jeung nu sejéna jeung aya kerja sama pikeun ngahontal hiji tujuan nu geus di tangtukeun. Contona awak urang ayeuna miboga sakumpulan bagéan nu tangtu atawa biasa nu di sebut organ, jiga samisalna leungeun, suku, otak, lambung anu di hubungkeun ku aliran darah jeung syaraf anu tungtungna jadi jaringan hirup. Sistem awak ieu boga tujuan nyaéta “Hirup” .
Subsistem nyaéta bagéan dinu salah sahiji sistem anu bisa mangrupa fisik atawa non fisik
(abstrak) . Subsistem di jero na boga deui subsistem nu leuwih leutik jeung saterusna anu biasa disebut unsur atawa komponen..

Tujuan Sistem
Tujuan sistem mangrupa target atawa sasaran pamungkas anu hayang di hontal ku éta sistem nu aya. Sistem di ciptakeun ku sabab aya tujuana, sistem di jieun ngarah éta tujuan téh teu nyimpang anu akhirna bisa ngurangan résiko kagagalan..
Tilu komponen sistem fungsi atawa subsistem nyaéta Input, proses jeung output.  Input nyaéta sagala nanaon waé anu asup kanu jero sistem, prosés nyéta parobahan dinu input tadi jadi output, ari Output nyaéta hasil dinu hiji prosés anu mangrupa tujuan dinu éta ayana sistem.
Dinu sistem aya anu disebut lingkungan sistem, lingkungan sistem nyaéta perkara-perkara di luar sistem anu bakal mangaruhan kanu éta ayana sistem. Dua lingkungan sistem nyaéta lingkungan jero (internal) jeung lingkungan luar (eksternal) .

Referensi

Téhnologi
Informasi
Cadas Pangeran mangrupa jalan raya sapanjang tilu kilométer nu nyambungkeun daérah Sumedang jeung daérah Bandung nu diwangun ku Gubernur Jenderal Herman Willem Daendels (1808-1811) dina taun 1809.  Peristiwa Cadas Pangeran ieu bisa dihartikeun minangka hiji perlawanan simbolik atawa protés ti Bupati Sumedang jaman harita nyaéta Pangeran Kusumadinata IX (1791 – 1828), kana ambisi Gubernur Jendral Herman Willem Daendels nu boga niat hayang nyieun jalan ti Anyer ka Panarukan.  Pangeran Kusumadinata IX atawa nu leuwih kasohor ku ngaran Pangéran Kornél ambek pisan ningali rahayatna diperlakukeun samena-mena ku Daendels. 
Sakumaha nu dipercaya ku masarakat Sumedang, kajadian Cadas Pangéran dimimitian ku ayana pertemuan antara Pangéran Kusumadinata IX jeung Gubernur Daendels di tengah-tengah prosés pangwangunan éta jalan raya. Kacaritakeun, Pangeran Kusumadinata IX sasalaman jeung Gubernur Daendels maké leungeun kénca sedengkeun leungeun katuhuna dipaké nyekelan keris. 
Adegan héroik éta diabadikeun sacara visual dina patung nu aya di pertengahan jalur Bandung-Sumedang. Kajadian éta ogé nu ngalantarankeun jalan éta dingaranan Cadas Pangéran. Cadas sorangan ngaréfléksikeun watek heuras nu siga cadas atawa batu ti Pangéran Sumedang, ogé lantaran kawasanna nu miboga aréal nu pinuh ku batu/cadas.

Rujukan

Jalan di Indonésia
Adam Malik Batubara (leuwih dipikawanoh ku ngaran leutikna Adam Malik; ) nyaéta urut Menteri Indonésia anu pernah ngajabat di sababaraha Departemén, di antarana jadi Menteri Luar Negeri. Adam Malik ogé pernah diangkat jadi Wakil Présidén Indonésia anu katilu. Adam Malik ditetepkeun minangka salah saurang Pahlawan Nasional Indonésia dina tanggal 6 Nopémber 1998 dumasar kana SK Présidén nomer 107/TK/1998.

Kahirupan Rumaja
Nalika umurna karak welasan taun, Adam pernah dibui ku pulisi Dinas Intél Pulitik di Sipirok taun 1934 jeung dihukum dua bulan penjara ku sabab ngalanggar larangan pakumpulan. Dina umur 17 taun anjeunna geus jadi pupuhu Partindo di Pematangsiantar pikeun aktip merjoangkeun kamerdikaan bangsa.

Dina umur 20 taun, Adam jadi salah saurang pangbaladah ngadegna kantor berita Antara anu kantorna di Jalan Pinangsia 38, Jakarta Kota. Ku modal hiji méja tulis kolot, hiji mesin tik kolot, jeung hiji mesin ronéo kolot ngédarkeun berita ka sawatara surat kabar nasional. Saméméhna, anjeunna geus mindeng nulis di koran Pelita Andalas jeung Majalah Partindo.

Di zaman Jepang, Adam aktif ngagerilya barengan gerakan pamuda dina merjoangkeun kamerdikaan. Ngawakilan kelompok pamuda, Adam minangka pamingpin Komite Van Aksi, kapilih jadi Pupuhu III Komite Nasional Indonésia Pusat (KNIP) périodeu 1945-1947 anu tugasna nyiapkeun susunan pamaréntahan. Lian ti éta, Adam Malik nyaéta pangadeg tur anggota Partéy Rahayat, pangadeg Partéy Murba, jeung anggota parlemen.

Karir di Pamaréntahan
Taun 50-an katompérnakeun, Adam Malik aktif di pamaréntahan jadu duta besar luar biasa jeung ngawasa sagemblengna pikeun Uni Soviet jeung Polandia. ku sabab kamampuan diplomasina, anjeunna jadi pupuhu Delegasi Indonésia dina parundingan Indonésia-Walanda, pikeun masrahkeun Irian Kulon. Sanggeus kitu anjeunna ngajabat minangka Menteri Koordinator Pelaksana Ekonomi Terpimpin taun 1965.

Nalika kajadian gantina rezim pamaréntahan Orde Lila, dina taun 1966 Adam ngundurkeun diri tina Partéy Murba. Opat taun saterusna anjeunna ngahiji jeung Golongan Karya (Golkar). Ti taun 1966-1977 anjeunna ngajabat minangka Wakil Perdana Menteri II/Menteri Luar Negeri (ad interim), jeung Menteri Luar Negeri. Minangka Menteri Luar Negeri dina pamaréntahan Orde Anyar, Adam Malik jadi wakil dina sawatara parundingan jeung nagara-nagara lian kawengku rescheduling (ngajadwal deui) hutang Indonésia dina mangsa Orde Lila.

Babarengan Menteri Luar Negeri nagara-nagara Asia, Adam Malik jadi salah saurang inohong pikeun ngadegna ASEAN taun 1967. Anjeunna dipercaya jadi Pupuhu Sidang Majelis Umum PBB ka-26 di New York. Taun 1977, anjeunna kapilih jadi Pupuhu DPR/MPR. Tilu bulan saterusna, dina Sidang Umum MPR dina bulan Maret taun 1978 kapilih jadi Wakil Présidén Indonésia anu katilu.

Rujukan

Inohong Indonésia
Biografi
Edmond Debéaumarché nyaéta pahlawan perlawanan nu salila Perang Dunia Kadua.

Tributes jeung posterity 
 Pamakaman Nya ieu diayakeun di Paris dina palataran tina Invalides.
 A kuadrat dingaranan ti namina di Dijon.
 A jalan dingaranan ti namina di Mantes-la-Ville.
 Komitmen Nya dipapag ku medarkeun hiji cap commemorative di Sasaruaan-Na.
 A panutup poé kahiji illustrated di ngaranna dikaluarkeun 26 Maret 1960.
Ismail Marzuki () nyaéta saurang komponis anu aktif tur produktif nyieunan komposisi lagu anu lolobana watek laguna téh nasionalis-romantis. Anjeunna bisa disebut minangka komposer panaratas anu sénior.
Minangka tukang nyipta lagu, Ismail Mazuki nyaéta jalma anu neundeun dasar gaya nyanyian "Karesep Indonésia" nu satemenna dina lagu-lagu kasohor Indonésia. Gaya populer jeung irama lagu-laguna anu salsé jadi hiji modél anu diturutan ku para tukang nyipta musik nyanyian Indonésia dina zamanna nika taun 1980-an.

Lalakon hirup
Ku sakumna dulur jeung sobat dalitna, Ismail Marzuki biasa nelah disebut Mail atawa Maing. Maing kaasup kana saguliwek masarakat pribumi anu dianggap cukup kadidik dina mangsa harita. Bakat-bakat musikna geus katara ti keur leutik mula. Sababaraha lagu munggaranna dijieun nalika anjeunna masih kénéh umur 17 taun. Anjeunna mahér maénkeun sarupaning instrumen musik, saperti gitar, akordéon, flute, saxophone, klarinét, jeung piano. Anjeunna ogé kasohor minangka tukang ngawih musik hiburan jeung keroncong.

Orkés Studio PPRK
Sakumaha umumna para pamusik dina zamanna, anjeunna loba icikibung di dunya hiburan musik liwat studio radio jeung tempat-tempat hajatan musik umum. Anjeunna ngahiji jeung Muziek Verenenging Lief Java ogé Hawaiian Band The Sweet Java Inlanders. Ismail Marzuki kawilang aktif di radio NIROM, BRV, VORO, jeung Perserikatan Perhimpunan Radio Ketimuran (PPRK). Babarengan jeung inohong-inohong musik keroncong, saperti M. Sagi, M. Sardi, Soetodjo, jeung Koesbini, anjeunna ngadegkeun orkés studio PPRK anu utamana mah maénkeun lagu-lagu Indonésia populér jeung musik keroncong.

Panaratas Bintang Radio 
Dina mangsa pangawasaan Jepang, Ismail Marzuki ogé aktif minangka pamusik di Orkés Radio Hosso Kanri Kyeku babarengan jeung para pamusik sazamanna, saperti Koesbini, Binsar Sitompul, Amir Pasaribu, jeung Soedharnoto. Babarengan jeung maranéhanana ogé, Ismail Marzuki jadi salah saurang panaratas kawangunna Orkes Studio Jakarta jeung pasanggiri musik vokal nasional Bintang Radio pasca–Proklamasi Kamerdikaan RI.

Seniman pajuang
Sakumaha pamusik dina zamanna, sumanget kabangsaan Ismail Marzuki pikeun merjuangkeun kamerdikaan ogé kacida gedéna. Anjeunna ogé kasohor minangka "Seniman Pajoang" anu loba nyiptakeun lagu-lagu pajuangan jeung cinta lemah cai. Lagu-laguna anu geus jadi ikon lagu-lagu pajoangan nyaéta Hallo Hallo Bandung, Kopral Jono, Sepasang Mata Bola, Selendang Sutera, Sapu Tangan dari Bandung Selatan, Melati di Tapal Batas, Selamat Jalan Pahlawan Muda, Juwita Malam, Gugur Bunga di Taman Bhakti, Nyiur Melambai, Tanah Pusaka, jeung Rayuan Pulau Kelapa.

Panaratas musik modérn
Lagu-lagu Ismail Marzuki geus ngilhaman arah lagu jeung warna panyiptaan lagu-lagu, musik, radio jeung musik pop Indonésia nika taun 1980-an. Ismail Marzuki geus nempatkeun diri manéhna minangka salah saurang panaratas dina ngembangna musik modérn di Indonésia. Saméméh tilar dunya, dina taun 1957 anjeunna nyiptakeun karyana anu pamungkas. Dina taun 1968 pamaréntah DKI Jakarta ngaabadikeun ngaranna pikeun hiji puseur kasenian Jakarta anu dipikawanoh ku ngaran Taman Ismail Mazuki (TIM).

Rujukan

Inohong Indonésia
Biografi